红旗高举,飞出深深杨柳渚。
鼓击春雷,直破烟波远远回。
宫衣亦有名,端午被恩荣。
细葛含风软,香罗叠雪轻。
五月五日天晴明,杨花绕江啼晓莺。使君未出郡斋外,
江上早闻齐和声。使君出时皆有准,马前已被红旗引。
五月榴花妖艳烘。绿杨带雨垂垂重。五色新丝缠角粽。金盘送。生绡画扇盘双凤。正是浴兰时节动。菖蒲酒美清尊共。叶里黄骊时一弄。犹?松。等闲惊破纱窗梦。
山与歌眉敛,波同醉眼流。游人都上十三楼。不羡竹西歌吹、古扬州。菰黍连昌歜,琼彝倒玉舟。谁家水调唱歌头。声绕碧山飞去、晚云留。
小雨湿黄昏。重午佳辰独掩门。巢燕引雏浑去尽,销魂。空向梁间觅宿痕。客舍宛如村。好事无人载一樽。唯有莺声知此恨,殷勤。恰似当时枕上闻。
高咏楚词酬午日,天涯节序匆匆。榴花不似舞裙红。无人知此意,歌罢满帘风。万事一身伤老矣,戌葵凝笑墙东。酒杯深浅去年同。试浇桥下水,今夕到湘中。
深院榴花吐。画帘开、束衣纨扇,午风清暑。儿女纷纷夸结束,新样钗符艾虎。早已有、游人观渡。老大逢场慵作戏,任陌头、年少争旗鼓。溪雨急,浪花舞。
灵均标致高如许。忆生平、既纫兰佩,更怀椒糈。谁信骚魂千载后,波底垂涎角黍。又说是、蛟馋龙怒。把似而今醒到了,料当年、醉死差无苦。聊一笑,吊千古。
盘丝系腕,巧篆垂簪,玉隐绀纱睡觉。银瓶露井,彩箑云窗,往事少年依约。为当时曾写榴裙,伤心红绡褪萼。黍梦光阴,渐老汀洲烟蒻。
莫唱江南古调,怨抑难招,楚江沉魄。薰风燕乳,暗雨梅黄,午镜澡兰帘幕。念秦楼也拟人归,应剪菖蒲自酌。但怅望、一缕新蟾,随人天角。
良辰当五日,偕老祝千年。彩缕同心丽,轻裾映体鲜。
寂寥斋画省,款曲擘香笺。更想传觞处,孙孩遍目前。
少年佳节倍多情,老去谁知感慨生。不效艾符趋习俗,
但祈蒲酒话升平。鬓丝日日添头白,榴锦年年照眼明。
鹤发垂肩尺许长,离家三十五端阳。
儿童见说深惊讶,却问何方是故乡。
石溪久住思端午,馆驿楼前看发机。鼙鼓动时雷隐隐,
兽头凌处雪微微。冲波突出人齐譀,跃浪争先鸟退飞。
节分端午自谁言,万古传闻为屈原。
堪笑楚江空渺渺,不能洗得直臣冤。
碧艾香蒲处处忙。谁家儿共女, 庆端阳。细缠五色臂丝长。 空惆怅,谁复吊沅湘。 往事莫论量。千年忠义气, 日星光。离骚读罢总堪伤。 无人解,树转午阴凉。
肩舆任所适,遇胜辄留连。
焚香引幽步,酌茗开静筵。
楚人悲屈原,千载意未歇。
精魂飘何处,父老空哽咽。
重五山村好,榴花忽已繁。
粽包分两髻,艾束著危冠。
君家玉女从小见,闻道如今画不成。
翦裁似借天女手,萱草石榴偏眼明。
五月五日午,赠我一枝艾。
故人不可见,新知万里外。